open-index/open-wikipedia-markdown huggingface dataset:
ניבן נפיל

**ניבן נפיל** (שם מדעי: *Strophidon sathete*) הוא מין יחיד בסוגו של צלופח ממשפחת המורניים.
## מאפיינים
מורנה זו היא הגדולה ביותר בעולם והיא יכולה להגיע לאורך של ארבעה מטרים (עם זאת היא קטנה במשקלה מהניבן הענקי שמשקלו עד 30 ק"ג). צבע הקשקשים חום-אפור והתחתית בהירה יותר. העיניים קטנות וכחולות עם קרום חזק סביבם. למורנה ישנה לסת גדולה וחזקה וכמה זיזים מעל החרטום.

היא חיה בטבע באזור האינדו פסיפי בין הים האדום ומזרח אפריקה למזרח האוקיינוס השקט. המורנה חיה בחולות ובוץ באזור חיותה ונמצאת לפעמים גם במפרצים וסמוך לשפכי נהרות.

המורנה היא טורפת רעבתנית של דגים קטנים יותר וסרטנים המתקרבים אליה יותר מדי.

## קישורים חיצוניים

## הערות שוליים

קטגוריה:בעלי חיים שתוארו ב-1822
קטגוריה:טקסונים שתוארו בידי פרנסיס בוכמן המילטון
קטגוריה:מורניים
קטגוריה:מקריני סנפיר יחידים בסוגם
קטגוריה:דגי האוקיינוס השקט
לשכר גאה

**לַשְׁכָּר גָאהּ** (בפשטו: **لښکرگاه**; בפרסית: **لشکرگاه**; או בשמה ההיסטורי **בוסת** (בפרסית: **بُسْت**, תעתיק: **בֹּסְת**)) היא עיר בדרום-מערב אפגניסטן ובירת מחוז הלמנד. העיר שוכנת במפגש הנהרות  ו, כ-550 ק"מ דרום-מערבית לבירה קאבול, בגובה 773 מטרים מעל פני הים. על פי תחזית רשמית לתאריך 21 בספטמבר 2020, התגוררו בלשכר גאה 194,473 בני אדם. ישנה פעילות חקלאית רבה באזור זה, למרות צחיחותו.

## היסטוריה
סביבת לשכר גאה הייתה תחת שלטון השושלת הצפארית ב. העיר נכבשה על ידי האימפריה הדוראנית בשנת 1747. הבריטים הגיעו לאזור בשנת 1840 במסגרת המלחמה האנגלו-אפגנית הראשונה, אך עזבו כשנה מאוחר יותר. לשכר גאה שימשה מקום מרכזי חשוב לכוחות האפגניים בזמן המלחמה האנגלו-אפגנית השנייה בשנים 1878–1880.

בשנת 1992 (לאחר סיום מלחמת אפגניסטן) נפלה העיר לידי המוג'אהדין, ובשנים שלאחר מכן נכבשה שוב בידי הטליבאן. היא שוחררה משלטון הטליבאן בשנת 2001 בידי חיל הנחתים של ארצות הברית וכוח הסיוע הביטחוני הבינלאומי. העיר הותקפה פעמים רבות על ידי הטליבאן בשנת 2008.
ב-13 באוגוסט 2021, בעקבות נסיגת כוחות ארצות הברית מאפגניסטן, כבשו כוחות הטליבאן את העיר.

## גלריית תמונות

Helmand River.JPG| בלשכר גאה
Sunset over Helmand River.JPG|שקיעה מעל נהר הלמנד בלשכר גאה
Boat Riding Lashkargah.JPG|שייט בסירה על נהר הלמנד
LashkargahStadium.jpg|אצטדיון כדורגל בלשכר גאה
LashkargahInstitute.jpg|המכון להכשרת מורים של מחוז הלמנד בלשכר גאה
AncientBost.JPG|שרידי 
Lashkargah Mosque.jpg|המסגד  בלשכר גאה
Mirwais Neka Park.JPG|פארק מירוויס ניכה
Lashkargah - WideRoads.jpg|רחוב בסגנון אמריקאי בלשכר גאה


## קישורים חיצוניים

## הערות שוליים

קטגוריה:אפגניסטן: ערים
קטגוריה:מחוזות אפגניסטן: ערי בירה
מנדליי

**מנדליי** (בבורמזית: **မန္တလေး**) היא העיר השנייה בגודלה במיאנמר ובירת המחוז הקרוי על שמה בצפון המדינה. נחשבת למרכז תרבותי חשוב במדינה ולמרכז הכלכלי של צפונה. העיר מרוחקת כ-575 ק"מ צפונית ליאנגון.

## היסטוריה
העיר הוקמה על ידי שליט בורמה המלך מינדון מין  ב-13 בפברואר 1857, במטרה לשמש כבירה המלכותית. היא המשיכה לשמש כבירת שושלת קונבאונג  עד כיבוש בורמה בידי האימפריה הבריטית ב-1885. הבריטים ראו חשיבות רבה בפיתוחה הכלכלי של מנדליי בזמן שלטונם. בשנת 1889 הוקם בעיר קו רכבת, והאוניברסיטה הראשונה הוקמה בשנת 1925. בתקופה זו נחשבה מנדליי למרכז התרבות הבורמזית והבודהיסטית. בשנים 1904-1905 השתוללה בעיר מגפה ממנה מתו שליש מהתושבים. בין שתי מלחמות העולם הייתה העיר מוקד למחאות כנגד השלטון הבריטי. בזמן מלחמת העולם השנייה סבלה העיר רבות מהפצצות חיל האוויר היפני. בעת הזו חיל האוויר המלכותי נסוג להודו, בזמן שרוב בתי העיר לא היו מוגנים. מצב זה הוביל להריסת 60% מהבניינים במנדליי ולמותם של כ-2,000 אזרחים מקומיים.

לאחר שהמדינה קיבלה עצמאות מבריטניה ב-1948, המשיכה מנדליי להיות המרכז התרבותי, החינוכי והכלכלי של בורמה העליונה. בנובמבר 1959 חגגה מנדליי מאה שנים להיווסדה בפסטיבל למרגלות גבעת מנדליי . לרגל המאורע הוצאו בולים מיוחדים.

בשנים 1962-1988 הידרדרו ביותר התשתיות בעיר, ובתקופה זו פגעו במנדליי כשתי שריפות גדולות. בתקופה זו היגרו לעיר גם אוכלוסיות רבות מן הרפובליקה העממית של סין, במיוחד מסצ'ואן. רק בשנות ה-90 הגיעו לעיר בין 250,000 ל-300,000 מהגרים מסין העממית. הגירה זו השפיעה רבות על האופי התרבותי והכלכלי של העיר והגדילה את הסחר עם סין. 

עד תחילת שנות ה-90 של המאה ה-20 למדו תושבי האזור במוסדות ההשכלה העליונה במנדליי, שהיו היחידים בסביבה. כיום (2018) הממשל הצבאי מעודד את הצעירים ללמוד במקום מגוריהם על מנת להפחית את כמות האנשים הלומדים במקום אחד ספציפי.

## דמוגרפיה
על פי מפקד האוכלוסין האחרון של מיאנמר משנת 2024, התגוררו במנדליי כ-1.16 תושבים. כ-40%-50% מהתושבים הם ממוצא סיני. בנוסף על כך, ישנה קהילה גדולה של מהגרים מהודו. בורמזית היא השפה העיקרית במנדליי.

## ערים תאומות
* 
* 
* 

## גלריית תמונות

Mandalay-Palast-52-gje.jpg
Mandalay-Shwe Kyin-Kloster-20-gje.jpg
Mandalay-Shwe Kyin-Kloster-24-gje.jpg
Mandalay-Mahamuni-06-gje.jpg
Mandalay-Mahamuni-Anbetung-30-gje.jpg
Mandalay-Jademarkt-62-Schleifer-gje.jpg
Mandalay-Mann Shwe Gonn-18-Stickerei-gje.jpg
Mandalay-Zeigyo-Markt-30-Sandalen-gje.jpg
Mandalay-Markt-66-Trockenfisch-gje.jpg
Mandalay-Transport-61-Polizei-gje.jpg


## קישורים חיצוניים

* 

## הערות שוליים

קטגוריה:מיאנמר: ערים
מוולמיין

**מוולמיין** (בבורמזית: **မော်လမြိုင်မြို့**; במון: **မတ်မလီု**) היא העיר הרביעית בגודלה במיאנמר, כ-300 ק"מ דרומית ליאנגון. מוולמיין נחשבת למרכז הכלכלה והסחר הימי בדרום מזרח מיאנמר, והייתה העיר השלישית בגודלה במדינה עד צמיחתה של נייפידאו.

העיר נמצאת בדלתה של נהר הסלווין.

## היסטוריה
האזכור הראשון של העיר הוא מכתובות קליאני  מהמאה ה-15.

בשנים 1826–1852 שימשה העיר כבירתו הראשונה של השלטון הבריטי בבורמה (שמה הקודם של מיאנמר). הבריטים בנו משרדים ממשלתיים, מפעלים, בתי סוהר, מערכות תקשורת וכנסיות רבות. בתקופה זו שגשגה העיר רבות, והשגשוג נמשך עד שנות ה-90 של המאה ה-19. בתקופה זו נפתחו קונסוליות רבות בעיר על ידי מדינות אירופאיות כגון גרמניה, נורווגיה, שוודיה ודנמרק, וכן תאילנד ואיראן. בשנים שלאחר מכן גם איטליה וארצות הברית גם פתחו נציגויות בעיר.

## כלכלה
החקלאות המקומית ידועה בשל הפירות הטרופיים והמטבח שבה. בעיר יש גם גידולי אורז רבים. הייצור התעשייתי המקומי כולל ייצור מזון ומשקאות, טקסטיל, מלט, מוצרי פלסטיק, נעליים, זהב, רהיטים ואבץ.

בשנים האחרונות גדלה ההשקעה התאילנדית בעיר, וישנו מאמץ לייעל את תעשיית הנפט.

## תחבורה
משדה התעופה של מוולמיין יש טיסות סדירות לינגון. ב-2013 החלה נוק אייר להפעיל קו יומי של טיסות למוולמיין ממיי סוט שבתאילנד.

העיר מקושרת למוטמה דרך אחד הגשרים הארוכים במדינה, גשר תנלווין.
## ערים תאומות
* 

## קישורים חיצוניים

* 

## הערות שוליים

קטגוריה:מיאנמר: ערים
קטגוריה:האוקיינוס ההודי: ערי נמל
ברנהרד, נסיך ליפה

**ברנהרד, נסיך ליפה** (בגרמנית: **Bernhard zur Lippe**; 26 באוגוסט 1872 – 19 ביוני 1934), היה אביו של ברנהרד, נסיך ליפה-ביסטרפלד - בעלה של יוליאנה, מלכת הולנד.

## ביוגרפיה
ברנהרד נולד ב-26 באוגוסט 1872 באוברקאסל שהשתייכה לממלכת פרוסיה, לארנסט השני, רוזן ליפה-ביסטרפלד ולקרולינה, רוזנת ורטנסלבן, בתם של לאופולד אוטו, רוזן ורטנסלבן ומתילדה האלבך. בצעירותו שירת ברנהרד בצבא הקיסרות הגרמנית, והגיע לדרגת מיור. בשנת 1905 הכריע בית המשפט הקיסרי בלייפציג, שנסיכות ליפה תעבור לאחיו לאופולד הרביעי, נסיך ליפה, לאחר מאבק הירושה בינו לאדולף, נסיך שאומבורג-ליפה.

במהלך מלחמת העולם הראשונה שדרג לאופולד את תוארי הענפים השונים של המשפחה, וב-24 בפברואר 1916 הכשיר את נישואי ברנהרד לארמגארד פון קראם, והעניק לבניו ברנהרד ואשווין את התואר "נסיך ליפה-ביסטרפלד". ב-19 ביוני 1934 מת ברנהרד במינכן, ובשנת 1936 התחתן בנו ברנהרד, נסיך ליפה-ביסטרפלד עם יוליאנה, נסיכת הכתר של הולנד שעלתה לשלטון בהולנד בשנת 1948.

## משפחתו
ב-16 באוגוסט 1901 התחתן ברנהרד עם ארמגארד פון קראם, בתם של הברון אשווין מזירסטורפף-קראם והברונית הדוויג מזירסטורפף-דריבורג, ממנה נולדו לו שני בנים:
* ברנהרד, נסיך ליפה-ביסטרפלד (1911–2004), התחתן עם יוליאנה, מלכת הולנד
* אשווין, נסיך ליפה-ביסטרפלד (1914–1988), התחתן עם סימון ארנו

## אילן יוחסין

## קישורים חיצוניים

קטגוריה:נסיכים גרמנים
קטגוריה:גרמנים שנולדו ב-1872
קטגוריה:גרמנים שנפטרו ב-1934
ניבן ענקי

**נִיבָן עֲנָקִי** (שם מדעי: *Gymnothorax javanicus*) הוא מין של צלופח גדול מהסוג ניבן שבמשפחת המורניים.

זוהי המורנה השנייה בגדולה, לאחר המין ניבן נפיל שאורכו 4 מ', אך היא הכבדה שבמורנות. אורכה של מורנה זו מגיע ל-3 מ' ומשקלה ל-30 ק"ג. צבעה הוא זהוב-אפור עם נקודות שחורות על העור. למורנה לסתות חזקות ורצועת סנפיר מהגב עד הזנב הגדול.

המורנה חיה בשוניות אלמוגים ברחבי האזור האינדו פסיפי מחופי מזרח אפריקה וים סוף (כולל במפרץ אילת) עד לאיי פיטקרן, הוואי ופולינזיה.

המורנה קרניבורית המחכה לטרפה במארב בין סלעים ואלמוגים ותוקפת עם לסתותיה דגים אחרים, תמנונים ושאר חסרי חוליות. מורנה זו היא אחת מהחיות המעטות היודעות לטרוף זהרונים הדורים.

## תמונות
 
תמונה:Moray6.jpg|עם נקאי אילתי
תמונה:Gigantische Muräne im Roten Meer..DSCF3623BE.jpg|ניבן מחפש טרף במצרים
תמונה:Looks grey, is this still the giant moray? (6207749365).jpg


## קישורים חיצוניים

## הערות שוליים

קטגוריה:בעלי חיים שתוארו ב-1859
קטגוריה:טקסונים שתוארו בידי פיטר בליקר
קטגוריה:מורניים
קטגוריה:דגים במפרץ אילת
קטגוריה:דגי ים בצפון אוסטרליה
ארנסט השני, רוזן ליפה-ביסטרפלד

**ארנסט השני, רוזן ליפה-ביסטרפלד** (בגרמנית: **Ernst zur Lippe-Biesterfeld**; 9 ביוני 1842 – 26 בספטמבר 1904), היה עוצר ליפה בין השנים 1897–1904, וסבו של ברנהרד, נסיך ליפה-ביסטרפלד - בעלה של יוליאנה, מלכת הולנד.

## ביוגרפיה
ארנסט נולד ב-9 ביוני 1842 באוברקאסל שהשתייכה לממלכת פרוסיה, ליוליוס, רוזן ליפה-ביסטרפלד ולאדלייד רוזנת קסטל-קסטל, בתם של פרידריך לודוויג, רוזן קסטל-קסטל ואמיליה, נסיכת הוהנלוהה-לנגנבורג. בשנת 1884 מת אביו יוליוס, רוזן ליפה-ביסטרפלד, וארנסט ירש את נחלותיו ותאריו.

בשנת 1895 מת וולדמאר, נסיך ליפה, ובמקומו עלה לשלטון אלכסנדר, נסיך ליפה שהיה ללא ילדים, ולא היה כל כך שפוי. בעקבות כך פרץ מאבק ירושה בין אדולף, נסיך שאומבורג-ליפה מבית שאומבורג-ליפה לבין ארנסט מבית ליפה-ביסטרפלד. בשנת 1897 הכריע בית המשפט הקיסרי בלייפציג, בראשות אלברט, מלך סקסוניה, שהנסיכות תעבור להיות תחת העוצרות של ארנסט. ב-26 בספטמבר 1904 מת ארנסט בארמון לופשורן, ובנו לאופולד, רוזן ליפה-ביסטרפלד ירש את נחלותיו ותאריו, וכמו כן ירש את העוצרות על נסיכות ליפה. בשנת 1905 מת אלכסנדר, נסיך ליפה, וכמה חודשים לאחר מכן החליט בית המשפט הקיסרי שלאופולד יקבל את הנסיכות.

## משפחתו
ב-16 באוגוסט 1901 התחתן ארנסט עם קרולינה, רוזנת ורטנסלבן, בתם של לאופולד אוטו, רוזן ורטנסלבן ומתילדה האלבך, ממנה נולדו לו 6 ילדים:
* אדלייד, רוזנת ליפה-ביסטרפלד (1870–1948)
* לאופולד הרביעי, נסיך ליפה (1871–1949)
* ברנהרד, נסיך ליפה (1872–1934)
* יוליוס, נסיך ליפה (1873–1952)
* קרולה, נסיכת ליפה (1873–1958)
* מתילדה, נסיכת ליפה (1875–1907)

## אילן יוחסין

## קישורים חיצוניים

קטגוריה:רוזנים גרמנים
קטגוריה:ילידי 1842

קטגוריה:נפטרים ב-1904
קונסטנטין ראוש

**קונסטנטין ויקטורוביץ' ראוש** (ברוסית: **Константин Викторович Рауш**, בגרמנית: **Konstantin Rausch**; נולד ב-15 במרץ 1990) הוא כדורגלן עבר רוסי ממוצא גרמני ששיחק כמגן שמאלי. יש לו גם יכולת לשחק כקשר שמאלי.

## ראשית חייו
ראוש נולד בכפר קוז'בניקובו, שמחוז טומסק, שבסיביר, במזרח רוסיה להורים גרמנים. המשפחה היגרה לגרמניה מרוסיה, ב-1996. חברו הראשון בגרמניה לא יכול היה לבטא את שמו "קונסטנטין", במקום זאת הוא קרא לו "קוקה", כינוי שעדיין בשימוש על ידי חבריו לקבוצה והמאמנים. ראוש מחזיק באזרחות כפולה של רוסיה וגרמניה.

## קריירת מועדונים
### קריירה מוקדמת
זמן קצר לאחר המעבר לגרמניה, ראוש התחיל לשחק כדורגל במועדון מקומי, TuS לכנדורף. בגיל 12 הוא קיבל הצעה להצטרף לקבוצת הנוער של הבונדסליגה, הנובר 96. הוא החליט שהוא לא היה בוגר מספיק בשביל מועדון כזה גדול ובמקום זאת הצטרף לקבוצה מקומית אחרת נינהאגן. הוא לבסוף הצטרף להנובר שנתיים מאוחר יותר, לאחר שדחה הצעות מורדר ברמן ופיינורד.

### הנובר 96
כאשר הבחירה הראשונה של הנובר לאחר שהמגן השמאלי מייקל טרנט ומחליפו, כריסטיאן שולץ נפצעו, ראוש הופיע לראשונה במשחק נגד שטוטגרט ב-30 במרץ 2008. הוא היה בן 18, מה שהפל אותו לשחקן הצעיר ביותר אי פעם, שהופיע בהרכב הפותח של הנובר. לראוש היה משחק טוב, אבל היה צריך להיות מוחלף כבר במחצית הזמן לאחר שמתח שריר. יומיים מאוחר יותר, הוא חתם על החוזה המקצועי הראשון, עד 2010. בעוד הנובר העדיפה חוזה ארוך טווח, ראוש לא רצה לקשור את עצמו למשך זמן רב מדי.

### שטוטגרט
לאחר סיום החוזה שלו עם הנובר ב-1 ביולי 2013, ראוש עבר לשטוטגרט בהעברה חופשית. ב-5 במאי 2013, חתם על חוזה עד יוני 2016 עם שטוטגרט.

### דרמשטדט 98 וקלן
ב-6 ביולי 2015 חתם על חוזה של שנה אחת עם דרמשטדט 98. ב-2016 שיחק במדי קלן במשך שנתיים.

### דינמו מוסקבה
ב-21 בינואר 2018, הוא חתם חוזה עם המועדון הרוסי דינמו מוסקבה. בדצמבר 2020 הסתיים חוזהו בדינמו והוא עזב את הקבוצה.

## קריירה בנבחרת
### נבחרות הנוער
ראוש שיחק בנבחרות הנוער השונות של גרמניה תוך שהוא צובר יותר מ-30 הופעות. ההצלחה הגדולה ביותר הייתה המקום השלישי באליפות העולם 2007 עד גיל 17, היכן שפתח בכל משחק חוץ אחד, שפספס בעקבות כרטיס אדום. לאחר הטורניר, הוענקה לו מדליית פריץ וולטר מכסף בתור הכדורגלן הגרמני השני המבטיח ביותר לגילו.

### הנבחרת הבוגרת
בחודש מרץ 2011, התקשורת הרוסית צוטטה את דבריו של ראוש כמי שאמר שהוא מעוניין לשחק עבור נבחרת רוסיה, אך התאחדות הכדורגל הרוסית לא הגישה לו הצעה שכזו. ב-16 באוגוסט 2017, נקרא לנבחרת רוסיה למשחק הידידות נגד מועדון דינמו מוסקבה, אשר לא נחשב כמשחק בינלאומי מלא. את הופעת הבכורה הבינלאומית שלו ערך ב-7 באוקטובר 2017 במשחק הידידות נגד דרום קוריאה.

## סטטיסטיקה

### מועדונים

### בנבחרת

## קישורים חיצוניים

## הערות שוליים

קטגוריה:גרמנים מרוסיה
קטגוריה:כדורגלני דינמו מוסקבה
קטגוריה:כדורגלני דרמשטאדט 98
קטגוריה:כדורגלני הנובר 96
קטגוריה:כדורגלני נבחרת רוסיה
קטגוריה:כדורגלני פ.צ. קלן
קטגוריה:כדורגלני שטוטגרט
קטגוריה:כדורגלני נירנברג
קטגוריה:כדורגלנים גרמנים
קטגוריה:כדורגלנים רוסים
קטגוריה:קשרי כדורגל גרמנים
קטגוריה:קשרי כדורגל רוסים
קטגוריה:גרמנים שנולדו ב-1990
קטגוריה:רוסים שנולדו ב-1990
הכל לטובה

"הכל לטובה" היא אמונה ביהדות, שמשמעותה שהאל מכוון את הנסיבות כך שגם אם דברים קשים וגורמים סבל מטרתם היא לטובה. מקור האימרה בנחום איש גמזו שהיה נוהג לומר על כל דבר מצער שקרה לו "גם זו לטובה".
פרדריקה מבאדן

**פרדריקה, נסיכת באדן** (בגרמנית: **Friederike von Baden**; 12 במרץ 1781 - 25 בספטמבר 1826), הייתה אשתו של גוסטב הרביעי אדולף, מלך שוודיה.

## ביוגרפיה
פרדריקה נולדה ב-12 במרץ 1781 בקרלסרוהה, לקרל לודוויג, נסיך הכתר של באדן ולאמליה, נסיכת הסן-דרמשטדט, בתם של לודוויג התשיעי, רוזן הסן-דרמשטדט וקרולינה, רוזנת פפאלץ-צווייבריקן. פרדריקה קיבלה חינוך רדוד, ובנוסף היא חלתה בשיגרון בהיותה בת שנתיים, מה שהותיר אותה חלשה וחולנית. בשנת 1792 נסעה פרדריקה עם אחותה לואיזה מבאדן לרוסיה, שם התחתנה לבסוף לואיזה עם אלכסנדר פאבלוביץ', הנסיך הגדול של רוסיה.

ב-31 באוקטובר 1797 התחתנה פרדריקה עם גוסטב הרביעי אדולף, מלך שוודיה, לאחר שהוא לא הסכים להתחתן עם לואיזה שרלוטה, דוכסית מקלנבורג-שוורין ואלכסנדרה פבלובנה, הנסיכה הגדולה של רוסיה. נראה היה שנישואין אלו יגרמו למלחמה נגד רוסיה, אך השנאה הפנאטית המשותפת של פאבל הראשון, קיסר רוסיה, ושל גוסטב אדולף כלפי הרפובליקה הצרפתית, הובילה לכריתת ברית בין השניים. בתחילה היו הנישואים כושלים, בין השאר בשל חוסר ניסיונם והקושי להיקשר רגשית שהיה לגוסטב אדולף, אולם לאחר לידת בנם הבכור גוסטב, נסיך ואסה בשנת 1799 השתפרו היחסים ביניהם, והם חיו חיי משפחה שקטים והרמוניים. בשנת 1801 ביקר אותה אביה קרל לודוויג, נסיך הכתר של באדן יחד עם אחיה קרל, ובחזרתם לגרמניה נהרג אביה בהתהפכות מרכבתו.

בשנת 1805 יצא גוסטב אדולף לגרמניה, להשתתף במלחמת הקואליציה האנטי-צרפתית הרביעית, ופרדריקה לקחה את הפרידה ממנו בצורה קשה. בשנת 1807 הצטרפה פרדריקה לבעלה במלמו, ואף אירחה את אחותה מריה, נסיכת באדן שברחה מדוכסות בראונשווייג מפני נפוליאון.

בשנת 1809 הודח בעלה מתפקידו, לטובת דודו קרל השלושה עשר, מלך שוודיה, וכל המשפחה הושמה במעצר בית. לאחר תקופה קצרה שוחררו בני המשפחה, ולאחר שלא הורשו להגר לבריטניה, הם התיישבו בדוכסות הגדולה של באדן. עד מהרה התדרדרו היחסים בין פרדריקה ובעלה, ובשנת 1812 הם התגרשו, והילדים נשלחו להיות תחת חסותו של דודם אלכסנדר הראשון, קיסר רוסיה. פרדריקה בילתה את עיקר זמנה בבאדן ובשווייץ, אולם טיילה רבות בגרמניה, איטליה ושווייץ. בשנת 1819 התחתנה בתה סופיה, נסיכת שוודיה עם לאופולד, נסיך באדן, וב-25 בספטמבר 1826 מתה פרדריקה בלוזאן שבשווייץ.

## משפחתה
ב-31 באוקטובר 1797 התחתנה פרדריקה עם גוסטב הרביעי אדולף, מלך שוודיה, ממנו נולדה לו 5 ילדים:
* גוסטב, נסיך ואסה (1799–1877), התחתן עם לואיזה אמליה, נסיכת באדן
* סופיה, נסיכת שוודיה (1801–1865), התחתנה עם לאופולד, הדוכס הגדול של באדן
* קרל, הדוכס הגדול של פינלנד (1802–1805)
* אמליה, נסיכת שוודיה (1805–1853)
* ססיליה, נסיכת שוודיה (1807–1844), התחתנה עם אוגוסט, הדוכס הגדול של אולדנבורג

## אילן יוחסין

## קישורים חיצוניים

* 

קטגוריה:נסיכות גרמניות
קטגוריה:בית צרינגן
קטגוריה:נשות מלכים שוודים
קטגוריה:ילידות 1781
קטגוריה:נפטרות ב-1826
סופיה, נסיכת שוודיה

**סופיה, נסיכת שוודיה** (בשוודית: **Sofia av Sverige**, 2 במאי 1801 - 6 ביולי 1865), הייתה בתו של גוסטב הרביעי אדולף, מלך שוודיה, ואשתו של לאופולד, הדוכס הגדול של באדן.

## ביוגרפיה
סופיה נולדה ב-2 במאי 1801 בסטוקהולם, לגוסטב הרביעי אדולף, מלך שוודיה ולפרדריקה מבאדן, בתם של קרל לודוויג, נסיך הכתר של באדן ואמליה, נסיכת הסן-דרמשטדט. סופיה חונכה על ידי האומנות המלכותיות הדוויג אולריקה דה לה גרדי ושרלוט סטיירנלד.

בשנת 1809 הודח אביה מתפקידו, לטובת דודו קרל השלושה עשר, מלך שוודיה, וכל המשפחה הושמה במעצר בית. לאחר תקופה קצרה שוחררו בני המשפחה, ולאחר שלא הורשו להגר לבריטניה, הם התיישבו בדוכסות הגדולה של באדן. עד מהרה התדרדרו היחסים בין הוריה, ובשנת 1812 הם התגרשו, וסופיה ואחיה נשלחו להיות תחת חסותו של דודם אלכסנדר הראשון, קיסר רוסיה. בשנת 1815 התארסה סופיה עם לאופולד, נסיך באדן, שהיה דודו למחצה של אביה מנישואים מורגנטיים, על מנת לחזק את טענתו של לאופולד לכתר הדוכסות הגדולה של באדן, מאחר שהצאצאים החוקיים של קרל פרידריך, הדוכס הגדול של באדן מתו בזה אחר זה ללא ילדים. ב-25 ביולי 1819 התחתנו השניים, ונולדו להם 8 ילדים.

בשנת 1830 מת לודוויג הראשון, הדוכס הגדול של באדן, ובעלה לאופולד עלה לשלטון במקומו. סופיה מתוארת כחכמה ונאמנה אך קפדנית. היא הלכה לישון בשעות מאוחרות וקמה מאוחר בבקרים, ולאחר מכן בילתה שעות בכתיבת מכתבים לקרובים שונים ברחבי אירופה. היא התעניינה במדע, אמנות ופוליטיקה, והמשיכה להתעדכן בכל האירועים הפוליטיים האקטואליים באמצעות התכתבותה. קשריה עם החצר הקיסרית בווינה היו מתוחים במיוחד, על אף שילדיה נשלחו לשם להשלים את לימודיהם. סופיה שמרה על מרירות מסוימת כלפי הדחת אביה, ולקחה מאוד לליבה כאשר אחיה נשלל ממעמדו כנסיך שוודי. במהלך מהפכות אביב העמים בשנת 1848, נאלצה סופיה לברוח מקרלסרוהה עם משפחתה לשטרסבורג, והם חזרו בשנת 1849, לאחר שהמרד דוכא בידי הצבא הפרוסי. בשנת 1852 מת בעלה, ובנם לודוויג השני, הדוכס הגדול של באדן עלה לשלטון במקומו.

בית המלוכה השוודי רצה לעשות שלום עם בית המלוכה השוודי המודח, ואוסקר הראשון, מלך שוודיה וז'וזפין מלוכטנברג ניסו לארגן פגישה עם סופיה, אך ללא הצלחה. בשנת 1863 פגשה סופיה את אוסקר, נסיך הכתר השוודי ואשתו סופיה מנסאו. הפגישה הייתה מוצלחת, ובסופו של דבר בשנת 1881 התחתנה נכדתה ויקטוריה, נסיכת באדן עם גוסטב החמישי, מלך שוודיה. ב-6 ביולי 1865 מתה סופיה בקרלסרוהה, והיא בת 64 שנים.

## משפחתה
ב-25 ביולי 1819 התחתנה סופיה עם לאופולד, הדוכס הגדול של באדן, ממנו נולדה לו 8 ילדים:
* אלכסנדרינה, נסיכת באדן (1820–1904), התחתנה עם ארנסט השני, דוכס סקסוניה-קובורג-גותה
* לודוויג, נסיך באדן (1822)
* לודוויג השני, הדוכס הגדול של באדן (1824–1858)
* פרידריך הראשון, הדוכס הגדול של באדן (1826–1907)
* וילהלם, נסיך באדן (1829–1897)
* קרל, נסיך באדן (1832–1904)
* מריה, נסיכת באדן (1834–1899), התחתנה עם ארנסט לאופולד, נסיך ליינינגן הרביעי
* צציליה, נסיכת באדן (1839–1891), התחתנה עם מיכאיל ניקולאייביץ', הנסיך הגדול של רוסיה

## אילן יוחסין

## קישורים חיצוניים

* 

קטגוריה:נסיכות שוודיות
קטגוריה:נסיכות גרמניות
קטגוריה:בית צרינגן
קטגוריה:קרלסרוהה: אישים
קטגוריה:שוודיות שנולדו ב-1801
קטגוריה:שוודים שנולדו ב-1801
קטגוריה:גרמניות שנולדו ב-1801
קטגוריה:גרמנים שנולדו ב-1801
קטגוריה:נפטרות ב-1865
סופיה מגדלנה, נסיכת דנמרק

**סופיה מגדלנה, נסיכת דנמרק** (בדנית: **Sophie Magdalene af Danmark**; 3 ביולי 1746 – 21 באוגוסט 1813), הייתה בתו של פרדריק החמישי, מלך דנמרק ואשתו של גוסטב השלישי, מלך שוודיה.

## ביוגרפיה
סופיה מגדלנה נולדה ב-3 ביולי 1746 בארמון כריסטיאנסבורג שבקופנהגן, לפרדריק החמישי, מלך דנמרק וללואיז, נסיכת בריטניה, בתם של ג'ורג' השני, מלך בריטניה וקרולינה, מרקיזת ברנדנבורג-אנסבך. בשנת 1751, בהיותה בת 5, התארסה סופיה מגדלנה עם גוסטב, נסיך הכתר של שוודיה, בהסדר שנערך על ידי הפרלמנט השוודי, נגד רצונה של המלכה השוודית לואיזה אולריקה מפרוסיה, שהעדיפה לחתנו עם אחייניתה פיליפינה, מרקיזת ברנדנבורג-שוודט. סופיה מגדלנה שהתייתמה מאמה בגיל מאוד צעיר, קיבלה חינוך דתי קפדני מאוד מסבתה ומאמה החורגת,

ב-1 באוקטובר 1766 התחתנה סופיה מגדלנה על ידי שליח עם גוסטב, ואחיה פרדריק, נסיך הכתר של דנמרק עמד מצד החתן. לאחר מכן הפליגה סופיה מגדלנה לשוודיה, שם נערך טקס הנישואין הרשמי ב-4 בנובמבר אותה שנה. סופיה מגדלנה עשתה בתחילה רושם טוב על האצולה השוודית עם היופי שלה, האלגנטיות ומיומנויות הריקוד שלה, אולם טבעה הביישני, השקט והמרוחק, גרמו לה עד מהרה אכזבה בחיי החברה. בנוסף, חמותה לא אהבה אותה, ובשל כך סכסכה בינה לבין בעלה.

בשנת 1771 מת חמיה אדולף פרדריק, מלך שוודיה, ובעלה עלה לשלטון במקומו. בשנת 1772 ביצע גוסטב הפיכה שלטונית, והחל לשלוט באופן אבסולוטי. סופיה מגדלנה הייתה שקטה ומאופקת, ואף פעם לא נכללה במעגל הקרוב של בעלה. בשנת 1784, לאחר שגוסטב חזר ממסעו לאיטליה ולצרפת, היחסים בין בני הזוג החמיצו, ובשנת 1786 הם הגיעו לעימות גלוי. גוסטב נהג לבלות יותר זמן בערבים אינטימיים עם גוסטב מאוריץ ארמפלט, ואף נתן לו חלק מחדרה בארמון המלכותי לארמפלט. בתגובה, סופיה מגדלנה סירבה להשתתף בכל אירוע רשמי עד שהחדרים יוחזרו אליה, ובנוסף היא אסרה על נערותיה לקבל את הזמנותיו ללא רשותה. בשנת 1787 היא איימה עליו וביקשה את תמיכת הפרלמנט נגדו אם ייקח את בנם איתו לפינלנד.

סופיה מגדלנה מעולם לא הייתה מעורבת בפוליטיקה, למעט פעם אחת, כאשר באוגוסט 1788, במהלך המלחמה הרוסית-שוודית (1788–1790), נתן לה בעלה את המשימה להיכנס למשא ומתן עם דנמרק, כדי למנוע הכרזת מלחמה מצד דנמרק במהלך המלחמה המתמשכת נגד רוסיה, אולם שליחותה נכשלה ודנמרק הצטרפה למלחמה נגד שוודיה.

בשנת 1792 נרצח בעלה במהלך נשף מסיכות, ובנה גוסטב הרביעי אדולף, מלך שוודיה עלה לשלטון במקומו. בתחילה היה מדובר שסופיה מגדלנה תהיה עוצרת הממלכה, אולם לבסוף קיבל את התפקיד גיסה קרל, דוכס סדרמאנלנד, וסופיה חיה חיים מבודדים הרחק מחצר המלוכה, ולא מילאה תפקיד כלשהו בחצר. בשנת 1797 קידמה סופיה מגדלנה את כלתה פרדריקה מבאדן שלא על פי כללי הטקס, משום שרצתה להקל עליה את המעבר, ולמנוע ממנה את הקשיים שהיא חוותה בתור כלה צעירה.

בשנת 1809 הודח בנה מתפקידו ונשלח לגלות בשווייץ, מה שפגע מאוד בבריאותה של ספויה מגדלנה. בשנת 1812 התדרדר מאוד מצב בריאותה, וב-21 באוגוסט 1813 מתה סופיה מגדלנה בארמון אולריקסדל.

## משפחתה
ב-4 בנובמבר 1766 התחתנה סופיה מגדלנה עם גוסטב השלישי, מלך שוודיה, ממנו נולדו לה שני בנים:
* גוסטב הרביעי אדולף, מלך שוודיה (1778–1837)
* קרל גוסטב, דוכס סמולנד (1782–1783)

## אילן יוחסין

## קישורים חיצוניים

* 

קטגוריה:נסיכות דניות
קטגוריה:נשות מלכים שוודים
קטגוריה:ילידות 1746
קטגוריה:נפטרות ב-1813
דמיטרי יאקובנקו

**דמיטרי יאקובנקו** (ברוסית: **Дмитрий Яковенко**; נולד ב-29 ביוני 1983 באומסק בברית המועצות) הוא שחמטאי רוסי בדרגת רב-אמן. היה אלוף אירופה בשחמט (2012), מקום חמישי בעולם לפי מד כושר ביולי 2009.

נכון ליולי 2021, מדורג במקום ה-14 ברוסיה וה-50 בעולם, לפי מד כושר.

## ביוגרפיה

דמיטרי יאקובנקו נולד באומסק, ברית המועצות. הוא התחיל לשחק שחמט בגיל שלוש בהדרכת אביו, שהיה חובב שחמט. הוא סיים תיכון בהצטיינות. בשנת 2009 יאקובנקו החל ללמוד באוניברסיטת מוסקבה בפקולטה למתמטיקה ולקיברנטיקה. גם את לימודיו אלו הוא סיים בהצטיינות.

בשנת 1999 הוא זכה במקום השני באליפות העולם לגיל 16 ובשנת 2001 היה אלוף העולם לגיל עד 18.

בשנים 2005–2006 הוא סיים שני באליפות רוסיה בשחמט.

בשנת 2007 הוא היה חבר נבחרת רוסיה שזכתה באליפות אירופה. ב-2012 זכה באליפות אירופה ליחידים.

בגביע העולם בשחמט 2007 ו-2009 הוא הודח ברבע הגמר.

## דמיטרי יאקובנקו ב[[אולימפיאדת השחמט]]
בין השנים 2008 ל-2018 השתתף דמיטרי יאקובנקו ב-4 אולימפיאדות שחמט:

## קישורים חיצוניים

## הערות שוליים

קטגוריה:רבי-אמנים רוסים
קטגוריה:אלופי אירופה בשחמט
קטגוריה:רוסים שנולדו ב-1983
סקודה יטי

**סקודה יטי** (בצ'כית: **Škoda Yeti**) הוא כלי רכב, המבוסס על פלטפורמת מכונית נוסעים המשלבת מאפיינים של SUV (בישראל מכונה גם "כביש-שטח" ו"פנאי שטח") מקבוצת **Compact sport utility vehicle** , בעל 2 סוגי הנעות: 4x2 והנעה כפולה 4x4, מתוצרת יצרנית הרכב הצ'כית **[[סקודה]]**. הדגם משויך לקבוצת הקרוסאובר, הקומפקטית, (crossover utility vehicle (CUV, ויוצר בין השנים 2009–2017.

מאז שנת 1991 "סקודה" חלק מקבוצת פולקסווגן.

עד יוני 2011 יוצרו כ-100,000 יחידות.

## סקודה יטי
דגם ה"סקודה יטי" הוצגה לראשונה בתערוכת המכוניות הבינלאומית בז'נבה בשנת 2009 בתערוכת המכוניות הבינלאומית בפרנקפורט בשנת 2013 הוצגה גרסה משודרגת לדגם ה"סקודה יטי".
* הנעה 4x2
* הנעה כפולה 4x4
* 5 דלתות
* מושב הנוסע הקדמי יכול להיות מקופל קדימה למצב אופקי כדי לאפשר הובלה של חפצים ארוכים
* קיבולת מטען: 405 ליטר עד 1,760 ליטר (כאשר המושבים האחוריים מוסרים)
* בשנת 2009 נבחרה ה"סקודה יטי" כ"רכב השנה" על ידי מגזין הרכב "**טופ גיר**"  אשר בבעלות ה"BBC Worldwide" 
### מאיבזור ה"סקודה יטי"
* פנס קדמי עם AFS
* חיישני קרבה קדמיים / אחוריים
* מערכת ניטור לחץ בצמיגים
* מערכת ניווט עם מסך מגע גדול בגודל 6.5 אינץ'
* מושב מתכוונן חשמלית
* חיישן גשם
* מצלמה אחורית
* מהירות שיוט
* שליטה מגלגל ההגה על מערכתה מולטימדיה, טלפון ומוזיקה
* חלונות אחוריים כהים
* צמיגים רחבים.
* מזגן מפוצל עם פתחי אוויר למושבים האחוריים

## דרגות גימור ברכבי "סקודה יטי"
* "Experience"
* "Ambition"
* "Track"
* "Style"
### דרגות גימור ברכבי "סקודה יטי" ששווקו ב[[בריטניה]]
* "E"
* "S"
* "SE"
* "SE Plus"
* "Elegance"
### דרגות גימור ברכבי "סקודה יטי" שיוצרו ב[[הודו]]
* "Active"
* Ambition" ("Ambiente")"
* "Elegance"
### סוגי מנוע "סקודה יטי"
* מנועי בנזין:
* 1.2 TSI 77 kW
* 1.2 TSI 81 kW
* 1.4 TSI 90 kW
* 1.4 TSI 110 kW
* 1.6 MPI 81 kW
* 1.8 TSI 112 kW
* 1.8 TSI 118 kW
* מנועי דיזל:
* 1.6 TDI CR GreenLine 77 kW
* 2.0 TDI CR 81 kW
* 2.0 TDI CR 103 kW
* 2.0 TDI CR 110 kW
* 2.0 TDI CR 125 kW
### מנועי "סקודה יטי" בגרסאות הנעה 4x4
* 1.8l TSI
* 2.0l TDI CR med 108
* 2.0l TDI CR med 138
* 2.0l TDI CR med 167

## תמונות

קובץ:2015 Skoda Yeti Outdoor SE TDi CR 4X4 2.0.jpg | "סקודה יטי"
קובץ:Skoda Yeti 2012 13 (11399660836).jpg | "סקודה יטי"
קובץ:2011 Škoda Yeti (5L) 103TDI wagon (2011-10-05) 03.jpg | "סקודה יטי", שנת 2011
קובץ:2012 Škoda Yeti (5L MY12) 77TSI wagon (2015-07-14) 01.jpg | "סקודה יטי", שנת 2012
קובץ:Rallye Rejvíz 2013, ZZS ÚK, Škoda Yeti (04).jpg | "סקודה יטי" - אמבולנס
קובץ:Rallye Rejvíz 2013, ZZS ÚK, Škoda Yeti (02).jpg | "סקודה יטי" - אמבולנס
קובץ:Rallye Rejvíz 2013, ZZS ÚK, Škoda Yeti (01).jpg | "סקודה יטי" - אמבולנס
קובץ:MsP Štúrovo.jpg | "סקודה יטי" כניידת משטרה
קובץ:BT Etape Skoda Yeti Gen1 5L7 from 2012 backright 2012-124-06.jpg | "סקודה יטי" דגם "BT" - טנדר
קובץ:Škoda Yeti - wnętrze (MSP16).jpg | "סקודה יטי" - מבט לתא הנהג
קובץ:Škoda Yeti CN facelift China 2016-04-04.jpg | "סקודה יטי" - מתוצרת סין ממוזער|סקודה ייטי שנת 2015 , outdoor |169x169 פיקסלים


## ראו גם
* סקודה
* סקודה אוקטביה
## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-2009
קטגוריה:כלי רכב המיוצרים בצ'כיה
קטגוריה:כלי רכב המיוצרים בסין
קטגוריה:כלי רכב המיוצרים בהודו
קטגוריה:כלי רכב המורכבים ברוסיה
קטגוריה:כלי רכב המיוצרים בקזחסטן
קטגוריה:כלי רכב המיוצרים באוקראינה
קטגוריה:קרוסאובר
יטי
גביע מונטה קלארק

ממוזער
**גביע מונטה קלארק** (באנגלית **Monte Clark Cup**) היא טורניר אירופי בענף הפוטבול האמריקאי הנערך משנת 2017.

הטורניר נקרא על שמו של מונטה קלארק, שאימן את קבוצת ה-NFL דטרויט ליונס במשך 7 שנים ומת ב-2009. בדומה לטורנירי הגמר של ליגת הפוטבול המזרחית, משחקי הגמר נערכים באצטדיון פאולו מאצה, בפרארה שבאיטליה.

זהו אחד מטורנירי הספורט הבודדים שהקבוצות הרוסיות והאוקראיניות לא נתנו למתיחות בין המדינות להשפיע עליהן והקבוצות התמודדו ביניהן ללא חשש.

## קבוצות משתתפות

## משחקי הגמר

## קישורים חיצוניים

## הערות שוליים

קטגוריה:תחרויות פוטבול
קטגוריה:אירופה: ספורט
קפיטל (מיני-סדרה, 2015)

**קפיטל** (באנגלית: **Capital**) היא מיני-סדרה בריטית בת שלושה חלקים, עיבוד לרומן באותו שם מאת ג'ון לנקסטר. את התסריט כתב פיטר באוקר, ביים יורוס לין והפיק מאט סטרבנס עבור חברת ההפקה Kudos Film and Television. הפרק הראשון שודר בערוץ BBC One ב-24 בנובמבר 2015. הסיפור סובב על דמויות בדיוניות המתגוררות ברחוב פפיס בדרום לונדון, ועל האנשים הקשורים אליהם. מחירי הדירות ברחוב, שהיה בעבר אזור מגורים רגיל, החלו לעלות בהתמדה, ומתקרבים לשני מיליון ליש"ט. בין התושבים יש כאלה שנולדו שם, וכאלה שהם עשירים חדשים שרק לאחרונה עבור לגור ברחוב. יום אחד כולם מקבלים גלויות שבהן כתוב "אנחנו רוצים את מה שיש לכם", והם מגיבים בדרכים שונות.

## תקציר העלילה
הדמויות המרכזיות קשורות כולן לרחוב פפיס, רחוב בדיוני בפרבר לא מזוהה בדרום לונדון. בבתים ברחוב התגוררו בעבר משפחות שחיו ברובע מגורים חסר יחוד. אבל הודות לעליה של ערכי הדירות בלונדון, רכושם של בעלי הדירות מגיע למיליונים. בין התושבים נמצאים הבנקאי העשיר רוג'ר יאונט (טובי ג'ונס) ומשפחתו שרכשו את ביתם לאחרונה, כמו גם אנשים שחיו באזור עוד לפני שהבתים נהיו כל כך יקרים, בהן האלמנה הקשישה פטוניה האו (ג'מה ג'ונס) שגרה שם מאז שהייתה כלה צעירה. כל התושבים ברחוב מתחילים לקבל גלויות שכתוב בהן "אנחנו רוצים מה שיש לכם". חלקם מפרש את המסר כאיום, ואחרים פשוט מתעלמים מהם.

## צוות השחקנים
;שחקנים ראשיים

;שחקני משנה
* קליה בקרניה – פטימה, הבת של אחמד ורוהינקה
* ארתור בייטמן – קונרד, הבן הבכור של רוג'ר וארבלה
* נומה דומצבני – גריבס, פקידת הגירה שמטפלת במקרה של קוונטינה
* קריסטיאן גודלבסקי – פיוטר, שותף לחדר של בוגדאן
* טום ריד – איקבאל, חבר של שאהיד

## הפקה
התסריטאי פיטר באוקר סיפר כיצד החלה המעורבות שלו בהפקה "כברקראתי את הספר "קפיטל" כשהמפיק בפועל דרק וקס שלח אותו אלי. לא עלה בדעתי שאפשר לעבד את הספר כי הוא מלא בדיאלוגים פנימיים ומחשבות של אנשים. אז חשבתי שזה יהיה מאתגר. אני מעריץ את כתיבתו של ג'ון לנקסטר ככלכלן, והייתי נרגש לפגוש אותו. אחר כך ככל שקראתי את הספר חשבתי יותר שהוא דומה לדיקנס, הן מבחינת התפיסה של הרגע בזמן, והן בסינון של החלטות גדולות בתוך חיי היום יום. אם אתה מתחיל עם האנשים בתחתית, שסופגים את ההשפעה של ההחלטות האלה, יש בזה משהו דרמטי. כך זה התחיל."

## פרסים
בנובמבר 2016 זכתה המיני-סדרה "קפיטל" בפרס אמי הבינלאומי לסרט הטלוויזיה או המיני-סדרה הטובים ביותר.

## קישורים חיצוניים
* 

* הסדרה "קפיטל" באתר BBC Programmes

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:מיני-סדרות טלוויזיה
קטגוריה:סדרות טלוויזיה המבוססות על ספרים
קטגוריה:זוכי פרס אמי הבין-לאומי: סרט טלוויזיה או מיני-סדרה
אלכסיי מירנצ'וק

**אלכסיי אנדרייביץ' מירנצ'וק** (ברוסית: **Алексей Андреевич Миранчук**; נולד ב-17 באוקטובר 1995) הוא כדורגלן רוסי המשחק בעמדות החלוץ והקשר ההתקפי באטלנטה יונייטד מליגת ה-MLS האמריקאית ובנבחרת רוסיה.

## השנים המוקדמות
נולד בסלאביאנסק-על-קובאן שבמחוז קרסנודאר והתחיל לשחק כדורגל בעיר הולדתו בבית הספר לכדורגל אולימפ. אז, הוא ואחיו התאום אנטון הגיעו למוסקבה, כדי להצטרף לקבוצת הנוער של ספרטק מוסקבה. עם זאת, הם לא המשיכו הרבה זמן במועדון וסולקו בשל חוסר ביכולות פיזיות.

האחים התאומים אותרו על ידי מנהלי לוקומוטיב מוסקבה, שהזמינו אותם להצטרף למועדון. אלכסיי זכה בשלוש אליפויות הליגה הרוסית והוא הבקיע שער בגמר פעמיים. בחודש אוקטובר 2012, היה לשחקן המצטיין של גביע התאחדות הכדורגל הרוסית.

## קריירת מועדונים
### לוקומוטיב מוסקבה
בגיל 17, מירנצ'וק ערך את הופעת הבכורה שלו בליגה הרוסית במדי לוקומוטיב מוסקבה ב-20 באפריל 2013 בהרכב הפותח, במשחק החוץ נגד קובאן (0-0). ב-5 במאי 2013, הבקיע את השער הראשון שלו במשחק החוץ נגד אמקר שבו לוקומוטיב ניצחה 4-2.

הוא ערך את הופעת הבכורה שלו בליגה האירופית ב-28 באוגוסט 2014, כשהוא נכנס כמחליף במחצית שנייה במקום מנואל פרננדס בתבוסה הבייתית 1–4 ללימסול הקפריסאית.

הופעותיו בקבוצה העניקו לו את התואר שחקן החודש במדי לוקומוטיב על פי סקר האוהדים ברשתות החברתיות באפריל 2015 ובמאי 2015.

ב-21 במאי 2015, הבקיע לראשונה שער אישי בהארכה של גמר הגביע הרוסי, מול קובאן קרסנודר, שער שהעניק ללוקומוטיב את הגביע השישי בהיסטוריה שלה.
### אטאלנטה
באוגוסט 2020 עבר לאטאלנטה תמורת 14.5 מיליון יורו. ב־21 באוקטובר ערך את הופעת הבכורה בשלב הבתים של ליגת האלופות במשחק שבו קבוצתו ניצחה 4:0 את מידטיולנד ובו גם הבקיע שער. את שער הבכורה בליגה הבקיע מול אינטר מילאנו במחזור השביעי שבו הבקיע בדקה ה-79' את שער השוויון במשחק הבכורה שלו בליגת העל האיטלקית בכדורגל. בגביע האיטלקי, ב־27 בינואר 2021, סייע לקבוצתו להעפיל לחצי גמר הגביע כשהבקיע את שער הניצחון בניצחון 3:2 על לאציו.

### טורינו
ב-11 באוגוסט 2022 הושאל לטורינו לעונה אחת. הוא כבש את שער הבכורה במדי טורינו כבר במשחקו הראשון ב-13 באוגוסט בניצחון 1–2 על מונצה.
### אטלנטה יונייטד
ביולי 2024 עזב את הליגה האיטלקית וחתם בקבוצת אטלנטה יונייטד מליגת MLS האמריקאית.

## קריירה בנבחרת
את הופעת הבכורה שלו עבור רוסיה ערך ב-7 ביוני 2015 במשחק ידידות נגד בלארוס בארנה חימקי, כשעלה כמחליף ליורי ז'ירקוב בדקה ה-71 והבקיע את השער השלישי של רוסיה, בניצחון 2–4.

## תארים
### קבוצתיים
; לוקומוטיב מוסקבה
* אליפות רוסיה: 2017/18
* גביע רוסיה: 2014/15, 2016/17
'''אטאלנטה'''
* הליגה האירופית: 2023/2024

### אישיים
* השחקן הטוב ביותר מתחת לגיל 21 בליגת העל הרוסית: 2013/14

## קישורים חיצוניים

* פרופיל באתר ליגת העל הרוסית 
* פרופיל באתר לוקומוטיב מוסקבה 

## הערות שוליים

קטגוריה:כדורגלנים רוסים
קטגוריה:קשרי כדורגל רוסים
קטגוריה:כדורגלני לוקומוטיב מוסקבה
קטגוריה:כדורגלני אטאלנטה
קטגוריה:כדורגלני טורינו
קטגוריה:כדורגלני אטלנטה יונייטד
קטגוריה:כדורגלני נבחרת רוסיה
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:ספורטאים זרים באיטליה
קטגוריה:ספורטאים זרים בארצות הברית
קטגוריה:רוסים שנולדו ב-1995
ג'נבייב (סרט)

[250px|ממוזער|שמאל|מכונית ה"ספייקר" 1905 בה נהג קנת מור בסרט "ג'נבייב". נמצאת במוזיאון הרכב לוומן ב[האג ביחד עם "ג'נבייב".]]
**ג'נבייב** (באנגלית: **Genevieve**) הוא סרט קומדיה בריטי משנת 1953 בבימויו של הנרי קורנליוס עם קנת מור, קיי קנדל, ג'ורג' גרגסון ודיינה שרידן בתפקידים הראשיים.

העלילה היא על שני זוגות המתחרים אחד בשני בנהיגה על מכוניות עתיקות מתחילת המאה ה-20.

את המוזיקה לסרט חיבר נגן מפוחית הפה הידוע לארי אדלר שגם מנגן אותה בפסקול הסרט. הוא היה מועמד לפרס אוסקר על פסקול המוזיקה המקורי. הסרט היה מועמד גם לפרס אוסקר לתסריט המקורי הטוב ביותר.

הסרט זכה גם בפרס גלובוס הזהב לסרט הזר הטוב ביותר ובפרס באפט"א לסרט הטוב ביותר.

הסרט גם הזניק את הקריירה של קיי קנדל שהתפרסמה בקטע בו היא "מחצצרת"...
## תקציר העלילה
שני זוגות משתתפים במסע השנתי של מכוניות עתיקות מלונדון לברייטון, עורך הדין הצעיר אלן מקים (ג'ורג' גרגסון) ואשתו וונדי (דיינה שרידן) ואמברוז קלוורהאוז (קנת מור), איש מכירות רודף שמלות המגיע הפעם עם ידידתו הנוכחית הדוגמנית רוזלינד פיטרס (קיי קנדל) וכלבת הסן ברנרד, סוזי.

וונדי לא מתלהבת מהמסע לברייטון והם מתחילים לריב אך לבסוף היא מסכימה לשם שלום בית.

אמברוז היה בעבר בן זוגה של וונדי והוא הכיר לה את אלן. אלן מתייחס אליו מדי פעם בחשדנות.

אלן נוהג במכונית דאראק  מ-1904 המכונה "ג'נבייב" ואמברוז נוהג במכונית ספייקר  מ-1905.

אמברוז מגיע לברייטון ללא בעיות ואילו אלן נאלץ לעצור בגלל תיקונים. הוא מגיע לברייטון מאוחר ואז מתברר שבגלל הריב עם וונדי הוא שלח מכתב ביטול להזמנה והם נאלצים לגור במלון מיושן עם כל התקלות האפשריות.

לאחר מנוחה הם נפגשים עם אמברוז ורוזלינד באולם ריקודים. רוזלינד משתכרת, ניגשת לנגנים ומקבלת חצוצרה ומחילה לחצצר (הביצוע המקורי הוא של קני בייקר ) לתשואות הנוכחים ולתדהמת אמברוז. אמברוז מזמין את וונדי לריקוד ואלן מתבונן בהם בחשדנות ובקנאה. לאחר מכן הוא מתחיל לחקור את וונדי על קשריה עם אמברוז והם מתחילים לריב שוב.

למחרת מתחיל אלן להכין את "ג'נבייב" לנסיעה בחזרה ללונדון. מגיע אמברוז ומתחיל ביניהם ריב שבסיומו מתפאר אמברוז שמכוניתו טובה ביותר. אלן מציע להם להתערב מי יגיע ראשון לגשר וסטמינסטר והמנצח יקבל 100 פאונדס.

מתחילה ביניהם תחרות משעשעת שכל אחד מנסה לעכב את השני על ידי תחבולות שונות. לבסוף הם מגיעים לפרברי לונדון ומתחילים להתווכח ולריב עד שהם מופרדים על ידי הנשים ומחליטים להפסיק את ההתערבות. כעבור זמן קצר הם רבים שוב ומחליטים לסיים את ההתערבות. אלן נתקע בגלל נקר בגלגל ליד גשר וסמינסטר ואמברוז עובר אותו בצהלה אך גלגלי הרכב שלו נתקעים בפסי מסילת החשמלית שמסיטים אותו מהדרך. המעצור של "ג'נבייב" משתחרר והמכונית גולשת לגשר וסמינסטר כשאלן ווונדי דולקים אחריה, אלן ניצח בהתערבות.

## קישורים חיצוניים

*סקירה קצרה על הסרט ג'נבייב, באתר יוטיוב
*קיי קנדל "מחצצרת" בסרט ג'נבייב, באתר יוטיוב
*"ולס ג'נבייב" בביצוע לארי אדלר, באתר יוטיוב

קטגוריה:זוכי פרס באפט"א לסרט הבריטי הטוב ביותר
קטגוריה:סרטי 1953
קטגוריה:סרטי קומדיה בריטיים
קטגוריה:סרטים באנגלית
קטגוריה:סרטים בריטיים
פאטיין

**פאטיין** (בבורמזית: **ပုသိမ်မြို့**) היא עיר במיאנמר, הממוקמת כ-190 ק"מ מערבית ליאנגון. לפי מפקד האוכלוסין משנת 2014, מתגוררים בעיר 287,071 תושבים. הבריטים בנו ופיתחו את העיר בשנת 1826.

הייצור החקלאי המקומי כולל שומשום, יוטה, תירס, פלפלת צ'ילי ואגוזי אדמה.

## קישורים חיצוניים

* 

## הערות שוליים

קטגוריה:מיאנמר: ערים
הגלקסיה הננסית סקסטנט

**הגלקסיה הננסית סקסטנט** היא גלקסיה ננסית אליפסואידית שנמצאת בקבוצת הכוכבים סקסטנט במרחק של כ-280,000 שנות אור ממערכת השמש. הגלקסיה התגלתה בשנת 1990 על ידי צוות חוקרים מאוניברסיטת קיימברידג' שסרקו תמונות שצולמו על ידי טלסקופ שמידט בשנות ה-70 של המאה ה-20 וזיהו אזור שבו צפיפות הכוכבים גדולה ביחס לסביבה.

במרחק זוויתי של כ-10 מעלות מהגלקסיה הננסית סקסטנט נמצאות שתי הגלקסיות הלא סדורות סקסטנט A וסקסטנט B. אף שהן נראות קרובות אליה, שתי הגלקסיות הלא סדורות נמצאות למעשה במרחק גדול פי 15 מאשר המרחק של הגלקסיה הננסית סקסטנט ולא ברור אם הן שייכות לקבוצה המקומית או נמצאות מחוץ לה.

## מאפיינים
גודלה הזוויתי של הגלקסיה הוא בין 12 ל-30 דקות קשת שממרחקה שקול לקוטר של כ-2,440 שנות אור. מסתה מוערכת בכ- מסות שמש, כ-100-50 מיליוניות ממסת שביל החלב. בדומה לגלקסיות הננסיות האחרות שמלוות את שביל החלב, גם בגלקסיה זו רובם המוחלט של הכוכבים הם כוכבים זקנים שנוצרו לפני למעלה מ-10 מיליארד שנים ועם מתכתיות נמוכה יחסית. במרכז הגלקסיה נמצאים כוכבים מעט פחות זקנים ועם מתכתיות פחות נמוכה ביחס לכוכבים שבשולי הגלקסיה.

## קישורים חיצוניים

* 

## הערות שוליים

קטגוריה:קבוצת הכוכבים סקסטנט
סקסטנט
סקסטנט
סקודה 1000 MB

**סקודה 1000 MB** (בצ'כית: **Škoda 1000 MB**) היא מכונית משפחתית מתוצרת יצרנית הרכב הצ'כית **[[סקודה]]** אשר יוצרה בין השנים 1964–1969.

סך הכול יוצרו 443,141 יחידות.

## תצורות סקודה 1000 MB
* 4 דלתות - סדאן
* 2 דלתות - קופה (דגם מנוע 1,000 סמ"ק קרוי "1000 MBX", ודגם מנוע 1,100 סמ"ק קרוי "1100 MBX")
* 2 דלתות - קבריולה
* 5 דלתות - סטיישן

## מנועי "סקודה "סקודה 1100/1000 MB"
* דגם 1000 - מנוע 988 סמ"ק
* דגם 1100 - מנוע 1,107 סמ"ק

## דגמי "סקודה 1100/1000 MB"
* "Škoda 1000 MB", (סוג Typ 990, משנת 1966 סוג Typ 723) (יוצר בין השנים 1964-1969, יוצרו 349,348 יחידות)
* "Škoda 1000 MB de Luxe" (סוג Typ 721) (יוצר בין השנים 1966-1969, יוצרו 65,502 יחידות)
* "Škoda 1000 MBG de Luxe" (סוג Typ 710) (יוצר בין השנים 1966-1969, יוצרו 3,287 יחידות)
* "Škoda 1000 MBX de Luxe" (סוג Typ 990T) (יוצר בין השנים 1966-1969, יוצרו 1,403 יחידות)
* "Škoda 1100 MB de Luxe" (סוג Typ 715) (יוצר בין השנים 1967-1969, יוצרו 22,437 יחידות)
* "Škoda 1100 MBX de Luxe" (סוג Typ 723) (יוצר בין השנים 1967-1969, יוצרו 1,114 יחידות)

## תמונות

קובץ:Škoda 1000MB, Jihlava 1992.jpg | "סקודה 1000 MB"
קובץ:123 Skoda 1000MB Deluxe (8122611191).jpg | "סקודה 1000 MB"
קובץ:13-04-05-Skoda Museum Mladá Boleslav by RalfR-108.jpg |"סקודה 1000 MB"
קובץ:Skoda 1000MB 1.jpg | "סקודה 1000 MB"
קובץ:Skoda1100mbxengine.JPG | מנוע אחורי "סקודה 1000 MB"
קובץ:Skoda 1000MB 2.jpg | "סקודה 1000 MB"
קובץ:13-04-05-Skoda Museum Mladá Boleslav by RalfR-007.jpg| מנוע 1000 סמ"ק (דגם "סקודה 1000 MB")
קובץ:Classic Moto Show (104).JPG | "סקודה 1000 MB"
קובץ:Classic Moto Show (103).JPG | "סקודה 1000 MB"
קובץ:Skoda1000MBdeLuxe (2).JPG | "סקודה 1000 MB" - מבט לתא הנהג
קובץ: Skoda1000MBdeLuxe (6).JPG | "סקודה 1000 MB" - מבט תא המטען הקדמי
קובץ:Skoda1000MBdeLuxe (7).JPG | "סקודה 1000 MB" - מבט לגלגל הרזרבי (מתחת לתא המטען הקדמי)
קובץ:SkodaPrototyp990(Skoda 1000 MB Combi) (2).JPG | "סקודה 1000 MB" - סטיישן
קובץ:SkodaPrototyp990(Skoda 1000 MB Combi) (1).JPG | "סקודה 1000 MB" - סטיישן
קובץ:Skoda 1000MB hajaja boot.JPG |"סקודה 1000 MB" - סטיישן
קובץ:Skoda 1000MB hajaja engine 1.JPG |"סקודה 1000 MB" - סטיישן - מבט למנוע (מנוע אחורי, מתחת לתא המטען האחורי "סטיישן")
קובץ:ČEZ Arena Ostrava 2007 - Flickr - Infodad (29).jpg | "סקודה 1000 MB"


## לקריאה נוספת
* "סקודה 1000 MB" - דגמים: סדאן, קבריולה, סטיישן - תמונות

## קישורים חיצוניים

* 
* 
* 
* 
* 

## הערות שוליים

קטגוריה:דגמי מכוניות שהושקו ב-1964
קטגוריה:מכוניות משפחתיות
קטגוריה:מכוניות סטיישן
קטגוריה:מכוניות מנוע אחורי
MB 1000
קטגוריה:כלי רכב המיוצרים בצ'כיה
לואיזה קרולינה פון הוכברג

**לואיזה קרולינה פון הוכברג** (גרמנית **Luise Karoline von Hochberg**, 26 במאי 1768 - 23 ביוני 1820), הייתה אשתו השנייה של קרל פרידריך, הדוכס הגדול של באדן.

## ביוגרפיה
לואיזה קרולינה נולדה ב-26 במאי 1768 בקרלסרוהה, ללודוויג היינריך, ברון גייר פון גיירסברג ולמקסימיליאנה כריסטינה פון שפונק, וסנדקיה היו קרל פרידריך, הדוכס הגדול של באדן ואשתו קרולינה לואיזה, רוזנת הסן-דרמשטדט. לואיזה קרולינה התחנכה בבית ספר פרטי בקולמר, ולאחר מכן היא שירתה כגברת החצר של אמליה, נסיכת הסן-דרמשטאדט - אשתו של קרל לודוויג, נסיך הכתר של באדן.

ב-24 בנובמבר 1787 התחתנה לואיזה קרולינה עם קרל פרידריך, הדוכס הגדול של באדן, ולפני החתונה קרל פרידריך חתם יחד עם שלושת בניו על מסמך, שילדיה של לואיזה קרולינה יהיו אף הם זכאים לרשת את השלטון, לאחר צאצאיו מאשתו הראשונה. קרל פרידריך אף החשיב את הנישואים כנישואים שוויוניים, ולא כנישואים מורגנטיים. בשנת 1806 עם פירוק האימפריה הרומית הקדושה, אישר קרל פרידריך שוב את זכותם של ילדיו מלואיזה קרולינה לרשת את השלטון. בעקבות כך, כשראה קרל, הדוכס הגדול של באדן שאין לו ילדים, ואף לדודו לודוויג אין ילדים, אישר אף הוא ב-4 באוקטובר 1817 את זכות הירושה של צאצאי לואיזה קרולינה, ואף דאג שאספת הנסיכים של באדן תאשר זאת ב-20 בנובמבר 1818, זמן קצר קודם מותו.

ב-23 ביוני 1820 מתה לואיזה קרולינה בקרלסרוהה, ובשנת 1830 עלה בנה לאופולד, הדוכס הגדול של באדן לשלטון בבאדן.

## משפחתה
ב-24 בנובמבר 1787 התחתנה לואיזה קרולינה עם קרל פרידריך, הדוכס הגדול של באדן, ממנו נולדו לה 5 ילדים:
* לאופולד, הדוכס הגדול של באדן (1790–1852)
* וילהלם, נסיך באדן (1792–1859)
* פרידריך אלכסנדר, נסיך באדן (1793)
* אמליה, נסיכת באדן (1795–1869), התחתנה עם קרל אויגן השני, נסיך פירסטנברג
* מקסימיליאן, נסיך באדן (1796–1882)

## אילן יוחסין

## קישורים חיצוניים

קטגוריה:אצולה גרמנית
קטגוריה:קרלסרוהה: אישים
קטגוריה:ילידות 1768
קטגוריה:נפטרות ב-1820
אקוניס

**אקוניס** הוא שם משפחה הקיים ביהדות יוון.

קטגוריה:שמות משפחה יהודיים
מרים דובי-חזן

**מרים דובי-חזן** (נולדה ב-12 במרץ 1945) היא היסטוריונית, סופרת, ועיתונאית, העוסקת החל משנת 1998 בתיעוד סיפורי חיים.

## ביוגרפיה
מרים דובי-חזן נולדה ב-12 במרץ 1945 במסתור באמסטרדם, הולנד, ביום שבו מתה אנה פרנק והיא מוכרת כניצולת שואה. אביה הצליח לרשום אותה במרשם האוכלוסין העירוני, באמצעות תעודות של אדם נאצי שהגיעו לידיו. מרים למדה בבית ספר תיכון יהודי ע"ש מימון באמסטרדם, ולאחר סיום לימודיה בשנת 1962 עלתה לארץ. בין השנים 1963–1964 שהתה מרים בקיבוץ דגניה א', ושם גם נולד בה הרעיון לתעד סיפורי חיים של אנשים. לאחר מכן למדה לתואר ראשון בחוג להיסטוריה באוניברסיטה העברית, אותו קיבלה בשנת 1970. בין השנים 1970–1988 ניהלה מרים מרכזי קליטה של הסוכנות היהודית במקומות שונים בארץ: באר שבע, גבעת אולגה, נתניה, כפר סבא ורמת אביב. בשנת 1977 הוציאה מרים תואר בגרונטולוגיה מאוניברסיטת חיפה.

בין השנים 1989–1991 הייתה מרים אחראית על התעסוקה המוגנת של העיוורים בארץ, ולאחר מכן ניהלה עד לשנת 1994 את מחלקת ארגון וחינוך של ויצו העולמית. בין השנים 1994–1998 עבדה מרים כעיתונאית פרילנסרית במקומונים: "קול הכפר", "קול רענן", "קול הרצליה", עיתון הולנדי של הקהילה היהודית, תוכנית רדיו הולנדית, חדשות פוקס ניוז, ובשנת 1996 הוציאה תעודה בעיתונאות מטעם אוניברסיטת תל אביב. בשנת 1998 פתחה מרים ברעננה את הוצאת הספרים דוקוסטורי, המתמחה בהפקת סיפורי חיים, ביוגרפיות, ספרי הנצחה, תיעוד חברות וארגונים. מרים משמשת כמראיינת הראשית ועורכת התחקירים בהוצאה, ומפקחת על תהליך הכתיבה וההפקה תוך שימוש בשבע שפות שאותן היא דוברת: עברית, אנגלית, הולנדית, גרמנית, צרפתית, רוסית ויידיש. עד היום הפיקה ההוצאה למעלה מ-950 ספרים, כמחצית מהם סיפורי שואה. הוצאת הספרים, שנמצאת בבעלות בני משפחתה, משתפת פעולה זה שנים עם הוצאת הספרים של יד ושם, ומבצעת עבורה עבודות מיוחדות בכל העולם.

בשנת 1998 קיבלה מרים תואר אבירות במסדר אורנז'-נסאו מביאטריקס, מלכת הולנד, על עבודתה בהתנדבות במשך 10 שנים כיו"ר ארגון עולי הולנד בישראל, למען קהילת יוצאי הולנד בארץ.

## ספריה
מרים כתבה בעצמה ופרסמה 30 ספרים בעברית ובהולנדית, ומאמרים ופרסומים רבים. בין הספרים:
* "ביום שאנה פרנק מתה" (2004).
* "שיחות ביני ובין עצמי באושוויץ" (2002).
* "מלון מולדת" (2014) על קבוצת יהודים מברית המועצות, עלייתם וקליטתם ערב מלחמת יום הכיפורים.
* "התיק של אלפסי" בעריכת אורלי מזור-יובל (2016).
* "לשמור על שפיות" בעריכת אילנה ברנשטיין (2016).

## קישורים חיצוניים
* מרים דובי-חזן באתר סימניה
* אתר הוצאת דוקוסטורי
* 

קטגוריה:יהודיות הולנדיות
קטגוריה:סופרות ישראליות
קטגוריה:סופרים ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות ילידות הולנד
קטגוריה:ישראלים ילידי הולנד
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1945
קטגוריה:ישראלים שנולדו ב-1945
סלסולים

**סלסולים** הוא פזמון שנכתב, הולחן ובוצע על ידי הצמד סטטיק ובן-אל תבורי ויצא לאור בחודש יוני 2016. ב-15 בנובמבר 2018 יצאה גרסה בינלאומית לשיר בשפה האנגלית, “Broke Ass Millionaire".

## רקע
הסינגל היה לשיר השלישי של סטטיק ובן-אל תבורי, ויצא לאחר הלהיט "כביש החוף".

סגנון השיר הוא שילוב של ראפ, פופ, ומוזיקה אוריינטלית.

כחצי שנה לאחר הוצאת השיר נודע כי צמד האלבניות מורנה טאראקו ואאידה דוצ'י השתמשו בפזמון השיר ללא כל רשות מפיקיהם וסוכניהם של סטטיק ובן-אל.

## ביקורת
השיר הגיע למקום הראשון במצעד השנתי תשע"ו (2016) של רשת ג', ולמקום הרביעי במצעד השנתי של גלגלצ וynet. נכון ליוני 2019 הוא הגיע ל-49 מיליון צפיות ביוטיוב.

גבי בר-חיים ורז שכניק מידיעות אחרונות טענו שהשיר מייצג אסקפיזם.

## וידאו קליפ
הווידאו קליפ צולם כולו בתוך אולפן. בתחילתו יושב בן-אל על אופנוע ים, אך לאחר כמה רגעים הוא יורד ממנו. למשך מספר שניות הוא משחק שש בש עם סטטיק וג'ורדי. בהמשך הם חולפים על סטים שונים של תפאורה צבעונית, ולידם ניצבים. בקטעי המעבר האינסטרומנטליים רוקדים סטטיק ובן-אל עם צוות הרקדנים שלהם. בסיום הקליפ נשמעת הקריאה "מעולה" וקול מחיאות כפיים. לאחר מכן המנגינה נפסקת לרגע, כאשר לאחר מכן היא מתחדשת למשך כ-20 שניות.

נכון לספטמבר 2025 לשיר יש למעלה מ-61 מיליון צפיות ביוטיוב.

## קישורים חיצוניים
* מילות השיר באתר שירונט
* 

## הערות שוליים

קטגוריה:שירי סטטיק ובן-אל תבורי
קטגוריה:שירים בעברית
קטגוריה:שירים שנכתבו על ידי סטטיק
קטגוריה:שירים שהולחנו על ידי סטטיק
קטגוריה:שירים שהופקו על ידי ג'ורדי
קטגוריה:וידאו קליפים שבוימו על ידי רומן בוצ'אצקי
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת Mobile1 Music
ראנצ'ו קוקמונגה

**ראנצ'ו קוקמונגה** (באנגלית: **Rancho Cucamonga**) היא עיר פרוורית בסן ברנרדינו, קליפורניה, ארצות הברית. העיר ממוקמת כ-60 ק"מ מזרחית ללוס אנג'לס. נכון לשנת 2016 אוכלוסיית ראנצ'ו קוקמונגה מוערכת בכ-176,000 תושבים, מה שהופך אותה לעיר ה-27 בגודלה בקליפורניה.

העיר חווה ממוצע של 287 ימי שמש בשנה, לעומת ממוצע לאומי של 205 ימים.

## היסטוריה
המתיישבים הראשונים באזור היו אינדיאנים אשר התיישבו בסביבה באופן מאסיבי בערך בשנת 1200. במאה ה-18 הגיעו לסביבת ראנצ'ו קוקמונגה משלחות חקר אירופאיות. בשנות ה-30 של המאה ה-19 הוקמו באזור זה חוות מסחריות וחקלאיות על ידי סוחר לטיני. בשנים שלאחר מכן התבססה ההתיישבות האירופאית באזור. בשנת 1977 ההתיישבויות השונות התאחדו לעיר אחת.

## דמוגרפיה
לפי מפקד האוכלוסין משנת 2010, מתגוררים בעיר 165,269 תושבים ב-54,383 משקי בית, כאשר הצפיפות היא כ-1,600 נפש לקמ"ר. 6.9% מהאוכלוסייה מתגוררים מתחת לקו העוני.

## כלכלה
החברות קוקה-קולה, מייסיס ופריטו-ליי הקימו מפעלים בסמוך לעיר. כתב העת Money דירג בשנת 2006 את ראנצ'ו קוקמונגה במקום ה-42 ברשימת "הערים שטוב לחיות בהן".

## קישורים חיצוניים
 
* 

קטגוריה:קליפורניה: ערים
קטגוריה:יישובים שהוקמו ב-1977
יחסי ירדן–פקיסטן

**יחסי ירדן–פקיסטן** הם היחסים הדיפלומטיים שבין ה'''ממלכה הירדנית האשמית''' לבין **[[פקיסטן]]**.

## היסטוריה
פקיסטן הייתה המדינה היחידה, מלבד הממלכה המאוחדת, שהכירה בריבונות ירדן על שטחי יהודה ושומרון שנשארו בידיה עם סיום הקרבות במלחמת העצמאות ב-1949.

מדינות ערב שנחשבו בשנות ה-50 של המאה ה-20 לפרו-מערביות, כדוגמת ערב הסעודית, ירדן ועיראק, נטו לטובת הפקיסטנים, ואילו מדינות ערב שנחשבו לנייטרליות (כגון סוריה ומצרים) גילו לעיתים תכופות נטיות פרו-הודיות.

בשנת 2001, ביקרו מנהיגי פקיסטן בעמאן על מנת לדון בשיתוף פעולה מלא. מלך ירדן שיבח את דברי המנהיגים וכינה "יחסים עמוקים, חזקים והיסטוריים" בין שתי המדינות.

ב-2 בנובמבר 2007, ביקר המלך עבדאללה השני מירדן באסלאמאבאד, שם קיים פגישה רשמית עם נשיא פקיסטן, פרבז מושארף. במפגש שוחחו על ההתפתחות הכללית של מצבים אזוריים ובינלאומיים ובעיקר במזרח התיכון. כמו כן, הם ציינו חששות לגבי המצב בעיראק. מושראף אף שוחח עם המלך עבדאללה על מאמציה של פקיסטן לקדם שלום ויציבות בדרום אסיה והתמודדות של המדינה עם אתגרים קיצוניים של טרור. שני המנהיגים הביעו שביעות ורצון מהתפתחות ביחסים הדו צדדיים של הפקיסטיאנים-ירדניים בתחומים שונים. בעיקר ברמות שיתוף הפעולה שהתייחסו בעיקר בתחומים הכלכליים-מסחריים.

ביקור נוסף של מלך ירדן בפקיסטן התקיים כעבור יותר מעשור, בפברואר 2018. בביקור זה עמד המלך בראש משלחת רמת דרג ונפגש הן עם ראש ממשלת פקיסטן והן עם נשיאה ממנון חוסיין, במטרה לקדם את היחסים הבילטרליים שבין שתי המדינות.

## סחורה

בשנים 2004–2005 עמד הסחר בין פקיסטן לירדן ב-53.837 מיליון דולר, שבו היצוא של פקיסטן עמד על 21.013 דולר והיבוא נרשם ב-32.806 מיליון דולר.

בעבר, מנהיגים ירדניים רבים הזמינו משקיעים פקיסטנים על מנת לבחון אפשרויות זמינות בניצול האנרגיה. בחודש יוני 2006, נקבעה פגישה בין שני המנהיגים של המדינות על מנת לבצע משא ומתן לגבי הסכם הסחר החופשי וקידום ההשקעות, במהלך הדיון הוזכרו נושאים שונים כגון שיתוף הפעולה בחקלאות, במדע, בטכנולוגיה ועוד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ